AD-11-07-gruppe3

Historiske opdagelsesrejser

Lærervejledning til iMotionHD
Eksempel på elevernes produkt

> ||
 * Klassetrin || 5-6 Klasse ||
 * Fag || Historie ||
 * Fagligt indhold || Historiske opdagelsesrejser ||
 * Formål(centrale CKF’er) || * Fortælle om mødet mellem europæerne og andre folk og forklare magtforholdene ( Fælles mål 2009)
 * Kunne påvise udenlandsk indflydelse på udviklingen i Danmark på det erhvervsmæssige og kulturelle område(Fælles mål 2009)
 * Kunne formulere historiske fortællinger og selv etablere historiske scenarier på baggrund af erhvervet viden(Fælles mål 2009).
 * Teknisk platform || iPad, Iphone og computer ||

Indledning
Med samtidens hastigt voksende teknologiske fremskridt argumenteres der for, at folkeskolen er nødt til at følge med. Lektor for forskningsprogram for teknologi- og uddannelsesdesign, University College Sjælland, Rene B. Christiansen og forskningsprogramleder, Forskning og Innovation, University College Sjælland, Karsten Gynther, argumenterer for vigtigheden af en ændring i den klassiske didaktiske tænkning over til en “Didaktik 2.0-tænkning”(Christiansen og Gynther, 2010; 53-54).

Idet skolen har ændret sig, er vi også nødt til at tænke didaktik på en ny måde.

Dette stiller store krav til den enkelte lærer, men også skolen og rammerne for undervisning. I faghæfte 48: “It- og mediekompetencer” fremsiges det: “Således kan skolens hverdag fremover blive præget af didaktiske designs, der er rettet mod læreprocesser, læringsresultater og dannelse(...)”(Faghæfte 48).

Dette vil kræve, at læreren sætter sig ind i de nye teknologiske læringsressourcer som samfundet afspejler. Vi har valgt, at kalde vores undervisningsforløb, "Historiske opdagelsesrejser". Her skal elever på 6. klassetrin stifte bekendtskab med opdagelsesrejser og lave en egenproduktion af en tidstypisk opdagelsesrejse. I egenproduktionen skal eleverne anvende et funktionelt, kommunikativt digitalt læremiddel, “iMotionHD”(Hansen J.J, 2010; 20). Vi ønsker at øge elevernes bevidsthed om en kreativ måde, at kunne formidle et fagligt stof på, og vi vil tage udgangspunkt i de trinmål, som vi mener vores undervisningsforløb kan opfylde, for derefter at kunne konkretisere vores læringsmål.

Dannelses- og læringsmål
Trinmål for historie i 6. Klasse Ifølge Fælles mål2009 for faget historie, skal man som lærer udpege læremidler, “(…) der gør det muligt for eleverne at udvikle deres evne til at undersøge, beskrive, sammenligne, problematisere, diskutere, fortolke og forklare”(Fælles mål 2009).

Udviklings- og sammenhængsforståelse
>
 * Fortælle om mødet mellem europæerne og andre folk og forklare magtforholdene ( Fælles mål 2009).
 * Kunne påvise udenlandsk indflydelse på udviklingen i Danmark på det erhvervsmæssige og kulturelle område(Fælles mål 2009).

Fortolkning og formidling
Ud fra disse trinmål har vi opstillet konkrete læringsmål for selve undervisningen:
 * Selv formulere historiske fortællinger og selv etablere historiske scenarier på baggrund af erhvervet viden(Fælles mål 2009).

Læringsmål: Generelle åbne mål ** (Imsen Gunn, 2003; 216) **
>
 * Eleverne skal opnå en forståelse for “opdagelsesrejsen” som historisk ramme for nogle af de begivenheder, der menes at have haft betydning for vores samtid.
 * Eleverne skal opnå en viden omkring brugen af medier i formidlingen af historisk stof jf. fælles mål hvor: ”Undervisningen tilrettelægges (…) så eleverne anvender varierede erkendelses- og fremstillingsformer”(Fælles mål for historie 2009).
 * Eleverne skal opnå øvelse i formidling af fagligt relevant stof.

Lukkede mål (Imsen Gunn, 2003; 216)

 * Eleverne skal kende til Christopher Columbus som en historisk person og hans samtid.
 * Eleverne skal vide hvad en opdagelsesrejse er og hvad den indebærer.
 * Eleverne skal bruge “iMotionHD” til at lave en “Stop-Motion” produktion om en opdagelsesrejse. Den skal uploades på gruppens hjemmeside.

Teknik og rammer
I vores undervisningsforløb skal der i hver gruppe af fire elever bruges en iPad/iPhone og en computer. Med programmet ”iMotionHD” som er installeret på deres iPads/iPhones, er de i stand til hurtigt at kunne skabe en “Stop-Motion” produktion. Programmet ”iMotionHD”, er meget enkelt og indeholder kun få valgmuligheder. Netop det, at ”iMotionHD” er enkelt og overskueligt at navigere i, giver eleverne mere tid til æstetisk og kreativ udfoldelse.

Overvejelser omkring elevforudsætninger, før undervisningen

 * I forløbets indhold ligger der en differentiering af indhold. Med dette menes der, at der i rammesætningen er forskelligartede opgaver der skal løses: Nogle opgaver bygger på kreative og innovative kompetencer, mens andre kræver kendskab til research- og boglige kompetencer. Indholdet giver dermed plads til, at elever med forskellige elevforudsætninger kan have et gavnligt og velfungerende fagligt samarbejde.
 * I de fleste klasser er der forskel på elevernes forudsætninger. Derfor er det vigtigt, at læreren vurderer gruppedannelserne så gruppen både består af elever med stærke it-kompetencer samt kreative og boglige kompetencer. At gruppen er velfungerende både fagligt og socialt er vigtigt for elevernes udbytte og motivation. Indenfor den socialkonstruktivistiske læringsform, cooperative learning, placeres eleverne i grupperne på en struktureret måde, for at fremme deres tolerance, samarbejdsfærdigheder, demokratisk sindelag og konstruktive dialog. Her inddeles de typisk i to drenge, to piger hvoraf en er faglig svag, en er stærk og to er middel(Kagan, 2006).

Konkret undervisningsplan
Forløbet skal forestilles som en afrunding og opsamling om opdagelsesrejsende. Introduktion og testprøvning af “iMotionHD”, afsluttes med en afrunding og forklaring af forventninger til proces og slutprodukt. Læreren udvælger en genstand/figur som grupperne skal tage udgangspunkt i, i deres testprøvning af “iMotionHD”. (Lektier: lave deres individuelle karakter) Eleverne arbejder selvstændigt i grupperne med indholdet til hjemmesiden og planlægning af produktet. Eleverne arbejder i en CL-struktur, hvor gruppe et argumenterer for deres valg og modtager respons fra gruppe to. Derefter bytter de, så gruppe to argumenterer og modtager respons. Timen afsluttes med en overordnet evaluering i plenum.
 * ** 1-2. lektion **
 * ** 3-5. lektion **
 * ** 6. lektion **

Målstyret læring
I første lektion introduceres eleverne for det kommende forløb. Dette skal foregå med en stærk rammesætning og en konkret målsætning, så læringen bliver målstyret.

Ifølge professor John Hattie kan tydelige læringsmål være med til at forbedre elevens engagement og motivation for den foreliggende opgave. “Tydelige læringsmål kan også føre til større tillid mellem elev og lærer, så begge parter bliver mere engageret i den foreliggende udfordring og optaget af at bevæge sig hen mod målet”(Hattie, 2013; 89).

Evaluering
Vi vil foretage to former for evaluering, en formativ løbende evaluering og en summativ afsluttende evaluering. Den formative evaluering finder sted i de to første lektioner, hvor eleverne bliver introduceret til forløbet, samt arbejdet med “Stop-Motion” og “iMotionHD”. Her ligger evalueringen i elevernes tilbagemeldinger og engagement, efter de har stiftet bekendtskab med “iMotionHD”.

Her er det lærerens opgave, at vurdere hvorvidt elevernes It-kompetencer er tilstrækkelige, og om de har et overblik over det fremtidige arbejde. Sagt på en anden måde, er denne evaluering en måde, hvorpå læreren kan sikre sig, at lærerens forventninger til elevernes produkt er stærkt rammesat. “Hvis lærerne ikke er helt afklaret med hensyn til, hvad de ønsker, eleverne skal lære (og hvordan resultatet af denne læring ser ud), er det næppe sandsynligt, at de vil udvikle gode metoder til vurdering af denne læring”(Hattie, 2013; 89). Den summative evaluering finder sted i sjette lektion, hvor eleverne vurderer hinandens produkter. Forud for denne time, har læreren selv vurderet produkterne og kombineret med gruppernes overvejelser og argumentation kan læreren vurdere hvorvidt elevernes minimumskompetencer og produktet er godkendt eller ikke godkendt. Målkriteriet er lærerens vurdering af elevernes produkt og deres mundtlige refleksioner samt argumentation.

Lærervejledning til “iMotionHD”:
Link: Lærervejledning til iMotionHD

Litteraturliste

 * Hattie, John (2013): “Målstyret læring” side 88-118 i “synlig læring, dafolo.
 * Imsen, Gunn (2003): “Mål og målstyring af undervisning” side 214-235 i “lærernes verden. Indføring i almen didaktik”, Gyldendal uddannelse.
 * Poulsen Aage, Jens (2004): “Hit med Historien”, 1.udgave 2 oplag, Gyldendalske boghandel, Nordisk forlag A/S Cph.
 * Hemmingsen Elmerdahl(2008), Søren og Hostrup, Hans: “Klar, parat, historie!” 1 udgave 1 oplag, Alinea.
 * Kagan, Spencer og Stenlev, Jette (2006), Alinea
 * Faghæfte 48: “It- og mediekompetencer” [|__http://faghæfte48.dk__]
 * Fælles mål 2009: [|__http://uvm.dk/Service/Publikationer/Publikationer/Folkeskolen/2009/Faelles-Maal-2009-Historie/Laeseplan-for-faget-historie/2-forloeb-5-6-klassetrin__]
 * (2010): “Didaktik 2.0 - læremiddelkultur mellem tradition og innovation”, 1. udgave, Akademisk forlag.
 * J.J. Hansen (2010): “Det magiske læremiddellandskab“,1. udgave, 2. oplag, Akademisk forlag.